Here is a page extracted from Wikipedia that may contain CSS, HTML, and a lot of unformatted text.

Title: Trasca
Content: De forma cheneral, a trasca (puestar que d'o latín <TRAGŬLA) ye o forato u orificio por aon se fa encaixar un palo en una atra parte d'un utensilio u ferramienta, de regular de forma perpendicular, lo mas normal pa encaixar o mango en a capeza u tozuelo d'a ferramienta.

Si entre o mango y a trasca l'encaixe no ye exacto y baila, se puede fer preciso achustar-lo con un troz de trapo, tira de cuero u cosa semellant. Alavez o trapo u cuero que s'emplega pa esto se diz «trasquil». En aragonés existe a mas o verbo «entrascar» que significa encasquetar, meter una cosa bien preta, deixar-la trabada.

En os chubos de collera mas elaboraus, i ha una zarpada de foratos en a parte d'alto pa entrascar una estaqueta u tarugo sobre a que se mete o timón, y asinas regular a fuerza que ha de fer cada animal de a chunta. Estes foratos se dicen «trasquetas». A correa con que se liga o timón contra o chubo pa asegurar-lo se diz «trascal».

Referencias

Se veiga tamién 

Trascón.
Aladro.
Timón.
Chubo.

Ferramientas